CELEX: 22016D0755
Language: hu
Date: 2015-03-20 00:00:00
Title: Az EGT Vegyes Bizottság 72/2015 határozata (2015. március 20.) az EGT-megállapodás egyes, a négy alapszabadságon kívül eső területeken folytatott együttműködésről szóló 31. jegyzőkönyvének módosításáról [2016/755]

19.5.2016   
               
               
                  HU
               
               
                  Az Európai Unió Hivatalos Lapja
               
               
                  L 129/85
               
            AZ EGT VEGYES BIZOTTSÁG 72/2015 HATÁROZATA
      (2015. március 20.)
      az EGT-megállapodás egyes, a négy alapszabadságon kívül eső területeken folytatott együttműködésről szóló 31. jegyzőkönyvének módosításáról [2016/755]
      AZ EGT VEGYES BIZOTTSÁG,
      tekintettel az Európai Gazdasági Térségről szóló megállapodásra (a továbbiakban: az EGT-megállapodás) és különösen annak 86. és 98. cikkére,
      mivel:
      
                  (1)
               
               
                  Helyénvaló kiterjeszteni az EGT-megállapodás Szerződő Feleinek együttműködését az európai kutatási infrastruktúráért felelős konzorcium (ERIC) közösségi jogi keretéről szóló, 2009. június 25-i 723/2009/EK tanácsi rendelet (1) EGT-megállapodásba foglalása érdekében.
               
            
                  (2)
               
               
                  Helyénvaló kiterjeszteni az EGT-megállapodás Szerződő Feleinek együttműködését az európai kutatási infrastruktúráért felelős konzorcium (ERIC) közösségi jogi keretéről szóló 723/2009/EK rendelet módosításáról szóló, 2013. december 2-i 1261/2013/EU tanácsi rendelet (2) EGT-megállapodásba foglalása érdekében.
               
            
                  (3)
               
               
                  Az EGT-megállapodás 31. jegyzőkönyvét ezért ennek megfelelően módosítani kell,
               
            ELFOGADTA EZT A HATÁROZATOT:
      1. cikk
      Az EGT-megállapodás 31. jegyzőkönyvének 1. cikke a (11) bekezdés után a következő bekezdéssel egészül ki:
      
         
                     „(12)
                  
                  
                     
                                 a)
                              
                              
                                 A Szerződő Felek törekednek az együttműködés megerősítésére azon tevékenységek keretében, amelyek az alábbi közösségi jogi aktusokból következhetnek:
                                 
                                             —
                                          
                                          
                                             
                                                32009 R 0723: A Tanács 2009. június 25-i 723/2009/EK rendelete az európai kutatási infrastruktúráért felelős konzorcium (ERIC) közösségi jogi keretéről (HL L 206., 2009.8.8., 1. o.), az alábbi módosítással:
                                             
                                                         —
                                                      
                                                      
                                                         
                                                            32013 R 1261: A Tanács 2013. december 2-i 1261/2013/EU rendelete (HL L 326., 2013.12.6., 1. o.).
                                                      
                                                   
                                       
                           
                                 b)
                              
                              
                                 A 723/2009/EK rendelet 5. cikke (1) bekezdésének d) pontja említi a közös hozzáadottértékadó-rendszerről szóló, 2006. november 28-i 2006/112/EK tanácsi irányelvet, valamint a jövedékiadó-köteles termékekre vonatkozó általános rendelkezésekről és e termékek tartásáról, szállításáról és ellenőrzéséről szóló, 1992. február 25-i 92/12/EGK tanácsi irányelvet, amelyek nincsenek belefoglalva a megállapodásba. Ezek a hivatkozások ezért kizárólag az 5. cikk (1) bekezdése d) pontjának alkalmazásában relevánsak, és nem érintik a megállapodás hatályát.
                              
                           
                                 c)
                              
                              
                                 Az EFTA-államok szavazati jog nélkül, teljes mértékben részt vesznek a Közösség azon bizottságainak munkájában, amelyek az a) pontban említett tevékenységek irányításában, kidolgozásában és végrehajtásában segítik az Európai Bizottságot.”.
                              
                           
               
      2. cikk
      Ez a határozat az azt követő napon lép hatályba, amikor az EGT-megállapodás 103. cikkének (1) bekezdésében előírt utolsó bejelentést megtették (*).
      3. cikk
      Ezt a határozatot az Európai Unió Hivatalos Lapjának EGT-re vonatkozó részében és EGT-kiegészítésében ki kell hirdetni.
      
         Kelt Brüsszelben, 2015. március 20-án.
         
            
               az EGT Vegyes Bizottság részéről
            
            
               az elnök
            
            Gianluca GRIPPA
         
      
      
         (1)  HL L 206., 2009.8.8., 1. o.
      
      
         (2)  HL L 326., 2013.12.6., 1. o.
      
      
         (*)  Alkotmányos követelmények fennállását jelezték.